Zalakaros Város Önkormányzat Képviselő-testülete …./2022. (…..) önkormányzati rendelete
a 2021. évi költségvetés végrehajtásáról (zárszámadás)

Zalakaros Város Önkormányzat Képviselőtestülete az államháztartásról szóló 2011. évi CXCV. törvény 91. § (1)-(2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés k) pontjában meghatározott feladatkörében eljárva a 2021. évi költségvetésről szóló 2/2021. (II.25.) önkormányzati rendeletének végrehajtásáról a következőket rendeli el:
1. §
(1) Zalakaros Város Önkormányzat Képviselőtestülete (továbbiakban: Képviselőtestület) a 2021. évi költségvetés végrehajtásáról szóló beszámolót, - a szöveges indoklást és a csatolt számszaki mellékleteket – jóváhagyja. A Képviselőtestület Zalakaros Város Önkormányzata (továbbiakban: Önkormányzat) 2021. évi összes bevételét 1.456.813.649 Ft eredeti előirányzattal, 1.570.224.345 Ft módosított előirányzattal és 1.530.325.900 Ft teljesítéssel állapítja meg.
(2) Az összes bevételen belül az Önkormányzat a 2021. évi költségvetési bevételeit 1.143.509.418 Ft eredeti előirányzattal 1.232.912.266 Ft módosított előirányzattal és 1.193.013.821 Ft teljesítéssel állapítja meg az 1. melléklet 1. és 2. táblázatai szerint. A költségvetési bevételeken belül a kiemelt bevételi előirányzatokat az alábbiak szerint hagyja jóvá:
a) működési célú támogatások államháztartáson belülről 349.517.333 Ft eredeti előirányzattal 440.658.670 Ft módosított előirányzattal és 440.415.670 Ft teljesítéssel
b) felhalmozási célú támogatásokat államháztartáson belülről 261.652.856 Ft eredeti előirányzattal 273.739.590 Ft módosított előirányzattal és 273.739.590 Ft teljesítéssel.
c) közhatalmi bevételeket 370.000.000 Ft eredeti előirányzattal 333.917.693 Ft módosított előirányzattal és 309.523.111 Ft teljesítéssel
d) működési bevételeket 139.507.809 Ft eredeti előirányzattal 158.229.537 Ft módosított előirányzattal és 143.678.349 Ft teljesítéssel
e) felhalmozási bevételeket 0 20.598.765 Ft eredeti előirányzattal 20.598.765 Ft módosított előirányzattal 20.047.537 Ft teljesítéssel
f) működési célú átvett pénzeszközöket 1.409.420 Ft eredeti előirányzattal 1.926.697 Ft módosított előirányzattal és 1.777.697 Ft teljesítéssel
g) felhalmozási célú átvett pénzeszközöket 823.235 Ft eredeti előirányzattal 3.844.317 Ft módosított előirányzattal és 3.831.867 Ft teljesítéssel
h) finanszírozási bevételeket maradvány igénybevételét 313.304.231 Ft eredeti előirányzattal 325.918.741 Ft módosított előirányzattal és 325.918.741 Ft teljesítéssel
i) államháztartáson belüli megelőlegezést 0 Ft eredeti előirányzattal 11.393.338 Ft módosított előirányzattal, 11.393.338 Ft teljesítéssel
j) hitelfelvételt 0 Ft eredeti előirányzattal 0 Ft módosított előirányzattal, 0 Ft teljesítéssel hagyja jóvá.
(3) A Képviselőtestület az Önkormányzat 2021. évi összes kiadásait 1.456.813.649 Ft eredeti előirányzattal 1.570.224.345 Ft módosított előirányzattal és 1.380.171.861 Ft teljesítéssel állapítja meg. Az összes kiadásokon belül az Önkormányzat 2021. évi költségvetési kiadásait 1.428.306.186 Ft eredeti előirányzattal 1.541.716.882 Ft módosított előirányzattal és 1.351.664.398 Ft teljesítéssel állapítja meg az 1. melléklet 1.és 3. táblázata szerint. A költségvetési kiadásokon belül a kiemelt kiadási előirányzatokat az alábbiak szerint hagyja jóvá:
a) személyi juttatások összesen 270.513.204 Ft eredeti előirányzattal 276.252.990 Ft módosított előirányzattal és 262.252.193 Ft teljesítéssel
b) munkaadókat terhelő járulékok és szociális hozzájárulási adó 43.480.230 Ft eredeti előirányzattal 44.585.261 Ft módosított előirányzattal és 41.726.150 Ft teljesítéssel
c) dologi kiadásokat 663.582.497 Ft eredeti előirányzattal 699.311.388 Ft módosított előirányzattal és 654.056.294 Ft teljesítéssel
d) ellátottak pénzbeli juttatásait 5.000.000 Ft eredeti előirányzattal 3.882.755 Ft módosított előirányzattal és 3.820.901 Ft teljesítéssel
e) egyéb működési célú kiadásokat 199.262.030 Ft eredeti előirányzattal 269.948.782 Ft módosított előirányzattal és 180.173.769 Ft teljesítéssel
f) beruházásokat 233.998.225 Ft eredeti előirányzattal 226.494.598 Ft módosított előirányzattal és 208.997.277 Ft teljesítéssel
g) felújításokat 0 Ft eredeti előirányzattal 8.771.108 Ft módosított előirányzattal 637.814 Ft teljesítéssel
h) egyéb felhalmozási célú kiadásokat 12.470.000 Ft eredeti előirányzattal 12.470.000 Ft módosított előirányzattal és 0 Ft teljesítéssel
(4) Az Önkormányzat felújítási, valamint a beruházási célú kiadásait az 1. melléklet 6. táblázatában foglaltak szerint, célonkénti részletezésben állapítja meg.
(5) Finanszírozási célú kiadásokat az alábbiak szerint hagyja jóvá:
a) Hiteltörlesztést 17.560.000 Ft eredeti előirányzattal 17.560.000 Ft módosított előirányzattal 17.560.000 Ft teljesítéssel
b) Támogatás megelőlegezést 10.947.463 Ft eredeti előirányzattal 10.947.463 Ft módosított előirányzattal 10.947.463 Ft teljesítéssel
2. §
(1) A Zalakarosi Közös Önkormányzati Hivatal 2021. évi bevételeit és kiadásait, azok teljesítését a az 1. melléklet 4. és 4c. táblázataiban részletezettek szerint hagyja jóvá.
(2) A Zalakarosi Óvoda és Bölcsőde bevételeit és kiadásait, azok 2021. évi teljesítését az 1. melléklet 4. és 4a. táblázataiban részletezettek szerint állapítja meg.
(3) A Zalakarosi Közösségi Ház és Könyvtár bevételeit és kiadásait, azok 2021. évi teljesítését az 1. melléklet 4. és 4b. táblázataiban részletezettek szerint állapítja meg.
3. §
(1) Az Önkormányzat a 2021. december 31-ei állapot szerinti vagyonát az 1. melléklet 11. táblázatában részletezettek szerint, a vagyonleltárban szereplő adatok alapján 7.955.063.109 Ft-ban állapítja meg.
(2) Az Önkormányzat vagyonkimutatását az 1. melléklet 11. táblázata szerint fogadja el.
4. §
Az Önkormányzat által adott közvetett támogatások teljesítését az 1. melléklet 12. táblázata szerint fogadja el.
5. §
A Képviselőtestület a több éves kihatással járó feladatok előirányzatait és teljesítésüket éves bontásban az 1. melléklet 8. táblázata szerint fogadja el azzal, hogy a későbbi éves teljesítéseket adott évi beszámolók tartalmazzák.
6. §
Az Önkormányzat és költségvetési szervei 2021. évi maradványát az 1. melléklet 9. táblázata, annak felhasználását az 1. melléklet 10. táblázatának megfelelően jóváhagyja.
7. §
Az Önkormányzat 2021. évi mérlegét, eredmény-kimutatását az 1. mellélet 7. és 7a. táblázatának megfelelően, az Önkormányzat 2021. évi konszolidált beszámolóját az 1. melléklet 17-22. táblázatainak megfelelően fogadja el.
8. §
Az Európai Uniós forrásokból származó bevételek és kiadások teljesítését az 1. melléklet 6a. táblázata szerint hagyja jóvá.
9. §
A 2021. évi pénzeszközök változását az 1. melléklet 13. táblázata szerint fogadja el a Képviselőtestület.
10. §
A Képviselőtestület az Önkormányzat adósságának állományát a rendelet 1. mellékletének 14. táblázata szerint tudomásul veszi.
11. §
Az Önkormányzat tulajdonában álló gazdálkodó szervezetekben a részesedésének alakulását, az 1. melléklet 15. táblázata szerint tudomásul veszi.
12. §
Az Önkormányzat és a költségvetési szerveiben foglalkoztatottak létszámát az 1. melléklet 16. táblázata szerint hagyja jóvá.
13. §
Ez a rendelet a kihirdetését követő napon lép hatályba.


Általános indokolás
Az államháztartásról szóló 2011. évi CXCV törvény (továbbiakban: Áht.) 91. §. (1) bekezdésében foglaltak szerint a jegyző által előkészített zárszámadási rendelettervezetet a polgármester terjeszti a képviselő-testület elé úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. Az Áht. 87.§ b) pontja értelmében a vagyonról és a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást, zárszámadást kell készíteni. A 2021. évi elemi költségvetési beszámoló a Magyar Államkincstárba határidőben benyújtásra került. Az önkormányzat által készített zárszámadás tartalmában igazodik az adatszolgáltatás keretében elkészített beszámolóhoz, mely döntően a bevételek és kiadások teljesítésének alakulásáról, a vagyoni helyzetről nyújt információt.

Részletes indokolás
1. § 

A 2021. évi költségvetés végrehajtásából adódó teljesítési adatokat tartalmazzák a 2021. évi jóváhagyott költségvetés szerkezetének megfelelően.
2-12. § 
Tartalmazza az önkormányzat és intézményeinek tervezett és teljesített bevételeit és kiadásait, az önkormányzat vagyonára vonatkozó adatokat, az önkormányzat által adott közvetett támogatások teljesítését, a több éves kihatással járó feladatok előirányzatait és teljesítésüket éves bontásban, az Önkormányzat maradványának jóváhagyását, a végrehajtási rendelkezésekkel együtt,  az Európai Uniós forrásokból származó bevételek és kiadások teljesítését, az önkormányzat 2021. évi mérlegét, eredmény-kimutatását, 2021. évi konszolidált beszámolóját, a 2021. évi előirányzat felhasználási tervben a pénzeszközök változását, az Önkormányzat tulajdonában álló gazdálkodó szervezetekben a részesedésének alakulását, az Önkormányzat adósságának állományát, az Önkormányzat tulajdonában álló gazdálkodó szervezetekben a részesedésének alakulását, valamint az Önkormányzat és a költségvetési szerveiben foglalkoztatottak létszámát.
13. § 
Hatályba léptető rendelkezést tartalmaz.

